Actorul Sebastian Papaiani a decedat în această dimineață, la vârsta de 80 de ani, după o carieră de cinci decenii. În luna mai starea lui s-a degradat și nu și-a mai revenit.

În luna mai, actorul a suferit un accident vascular cerebal și nu a mai putut să vorbească.

Actorul fusese internat în mai multe rânduri după ce în luna mai suferise un accident vascular cerebral. Decesul a fost anunțat de familia sa.

Sebastian Papaiani s-a născut pe 25 august 1936, la Pitești. Tatăl său era de etnie greacă.

La 17 ani se angajează contabil la un oficiu farmaceutic, joacă teatru de amatori, îndrumat de fosta Miss România 1936, Crina Cojocaru, care îl determina să treacă peste multe obstacole şi să devină actor.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

A absolvit Institutul de Artă Teatrală şi Cinematografică, promoţia 1960 şi în 1963 debutează în comedia regizorului Geo Zaizescu Un surâs în plină vara, unde alături de actriţa Florina Luican, se face remarcat atât de critici cât şi de public.

Filmează an de an, atât în drame cât şi în comedii şi rămâne pentru totdeauna de neegalat în memoria cinefililor în rolurile Plutonier Căpşună din B.D, Alecu din Asta seară dansăm în familie, Păcală, Pompei din Toamna bobocilor şi mai ales Ieremia din Toate pânzele sus.

A fost căsătorit cu actriţa Eugenia Giurgiu Papaiani cu care are un fiu.

Sebastian Papaiani a fost decorat la 13 decembrie 2002 cu Ordinul naţional Serviciul Credincios în grad de Cavaler, alături de alţi actori, „pentru devotamentul şi harul artistic puse în slujba teatrului romanesc", cu prilejul împlinirii unui veac şi jumătate de existenţă a Teatrului Naţional din Bucureşti.